3 Lande met Toetskrieket status
Doel en opsomming[wysig | wysig bron]
Krieket is 'n bal- en kolfsport waarvan die doel is om meer punte (lopies) as die ander span aan te teken. 'n Wedstryd word opgedeel in kolfbeurte, waartydens die een span boul en die ander span kolf. Tradisioneel bestaan 'n eersteklaswedstryd uit twee kolfbeurte vir elke span, maar sedert die sewentigerjare word ook een-beurtwedstryde gespeel. Sedert 2007 word daar ook wedstryde gespeel waarvan 'n beurt uit slegs twintig boulbeurte bestaan (sogenoemde T20-wedstryde).
Indien, in 'n twee-beurtwedstryd, die span wat eerste kolf almal uit is in hulle tweede beurt met 'n totaal (1ste en 2de beurt) wat minder is as die 1ste beurt-telling van die opponente, dan verloor die span met 'n beurt en n lopies, waar n die verskil is in die tellings tussen die spanne. Indien die span wat laaste kolf uitgeboul word met die totale van altwee spanne se 2 beurte ewe veel dan word die wedstryd gelykop verklaar (baie raar).
Indien die wedstryd slegs een kolfbeurt per span het met 'n vasgestelde aantal boulbeurte, en die wedstryd word tydelik onderbreek deur slegte weer, dan word daar gebruik gemaak van die Duckworth-Lewis metode om 'n nuwe, verkorte teiken te bereken.
Reëls van krieket[wysig | wysig bron]
Die spel word gespeel met inagneming van 42 reëls van krieket, wat deur die Marylebone-krieketklub in gesprek met die hoofkrieketnasies ontwikkel is. Ander reëls ondersteun die hoofreëls en verander dit sodanig vir verskillende toestande.
Spelers en beamptes[wysig | wysig bron]
Twee beamptes, bekend as skeidsregters, neem toesig oor 'n wedstryd. Een skeidsregter staan agter die paaltjies aan die kant van waar daar geboul word en beslis oor die meeste situasies. Die ander een staan naby die posisie wat "regby" genoem word, wat 'n syaansig bied van die kolwer, en beslis oor situasies waarin hy 'n beter aansig het. In meeste professionele wedstryde sal hulle 'n betwiste beslissing verwys na die derde skeidsregter (wat nie op die veld dien nie) en wat die hulp van televisie-opnames en ander gevorderde toerusting (soos hot spot en hawk eye) gebruik om 'n finale beslissing te maak, nadat hy 'n rukkie lank herbesin het.
Die speelveld[wysig | wysig bron]
'n Krieketveld bestaan uit 'n ovaalvormige grasveld. Daar is geen vaste regulasies met betrekking tot die afmetings van die veld nie, maar in hul kompetisies, beveel die English Cricket Board 'n diameter van tussen 110 m en 140 m vir volwassenemanskrieket en kleiner velde vir jeugkrieket (tussen 60 m en 100 m vir onder 13 meisies). Die grens van die krieketveld moet aangedui word deur 'n tou of deur 'n wit streep met vlae.
Aan beide kante van die kolfblad word drie regop houtpenne, genoem die paaltjies, in die grond ingedruk. Twee kort houtdwarsstokkies, genoem die dwarsbalkies, sit in groewe bo-op die drie paaltjies en raak met hulle punte aanmekaar. Elke stel van drie paaltjies en twee dwarsbalkies word saam die paaltjies genoem. Een kant van die kolfblad is waar die kolwer staan en die bal inwag, en die ander kant is waarvanaf die bouler boul. Na elke boulbeurt word die boulkante omgeruil; maar die twee kolwers bly só staan, dus kolf die ander kant se kolwer verder in die volgende boulbeurt.
Vir 'n wedstryd wat bestaan uit een kolfbeurt per span en beperkte aantal boulbeurte (eendag-wedstryd of Twintig20) is daar soms òf een òf twee addisionele veldmerke. Die binnering is 'n sirkel met radius van 27 m gemeet vanaf die middel van die kolfblad. Die nabye-binnering is 'n sirkel met radius van 13,7 m wat getrek word vanaf die paaltjies waar die kolwer staan. Hierdie dele word gebruik in veldwerkbeperkings tydens 'n eendag-wedstryd.
Wedstrydstruktuur[wysig | wysig bron]
die voorafbepaalde aantal boulbeurte geboul is (in eendag wedstryde is dit gewoonlik 50), of
'n kolwende kaptein die kolfbeurt gesluit verklaar (dit is nie van toepassing in eendagwedstryde nie).
hy aftreë (hy die veld verlaat weens besering of uitputting).
Lande met Toetskrieket status[wysig | wysig bron]
Lande van die Internasionale Krieketraad
Die lande wat toetskrieket status het is:
Uys, Isabelle. (2007). Feitegids : 'n Kernensiklopedie. Kaapstad: Pharos Woordeboeke. ISBN 978-1-86890-065-7. bl. 452 e.v.
↑ (en) “Regulations and Guidelines – Recreational Cricket: Generic Rules and Playing Conditions”. Englsih Cricket Board: 2016. URL besoek op 25 Maart 2016.
(en) MCC – die amptelike reëls van krieket
(nl) MCC – die amptelike reëls van krieket
Ontsluit van "https://af.wikipedia.org/w/index.php?title=Krieket&oldid=1444096"	Kategorieë: KrieketVoormalige Olimpiese sportsoorteVersteekte kategorie: Artikels wat geproeflees moet word	Navigasie-keuseskerm
AlemannischAragonésالعربيةঅসমীয়াAsturianuAzərbaycancaБашҡортсаBoarischŽemaitėškaБеларускаяБеларуская (тарашкевіца)‎БългарскиभोजपुरीবাংলাBrezhonegBosanskiCatalàНохчийнکوردیی ناوەندیČeštinaCymraegDanskDeutschΕλληνικάEnglishEsperantoEspañolEestiEuskaraEstremeñuفارسیSuomiFrançaisFryskGaeilgeGàidhligGalegoગુજરાતીעבריתहिन्दीFiji HindiHrvatskiMagyarՀայերենInterlinguaBahasa IndonesiaIlokanoIdoÍslenskaItaliano日本語PatoisBasa JawaҚазақшаಕನ್ನಡ한국어LatinaLëtzebuergeschLietuviųLatviešuमैथिलीМакедонскиമലയാളംमराठीBahasa Melayuမြန်မာဘာသာNapulitanoनेपालीनेपाल भाषाNederlandsNorsk nynorskNorsk bokmålNouormandOccitanଓଡ଼ିଆਪੰਜਾਬੀPolskiپنجابیپښتوPortuguêsRuna SimiRomânăРусскийसंस्कृतम्SicilianuScotsسنڌيSrpskohrvatski / српскохрватскиසිංහලSimple EnglishSlovenčinaSlovenščinaGagana SamoaСрпски / srpskiBasa SundaSvenskaKiswahiliதமிழ்తెలుగుไทยTagalogTürkçeУкраїнськаاردوOʻzbekcha/ўзбекчаTiếng ViệtWinarayIsiXhosaייִדיש中文Bân-lâm-gú粵語IsiZulu	Wysig skakels	Die bladsy is laas op 10 April 2016 om 09:49 bygewerk.